dielektriske materialer
Store norske leksikon,Realfag,Fysikk,Materialfysikk
Dielektriske materialer er elektrisk isolerende materialer som kan polariseres via et ytre elektrisk felt.
Anvendelse Dielektriske materialer brukes hovedsakelig i kondensatorer og til elektrisk isolasjonsformål. Et annet bruksområde er som termistorer. Gode bruksegenskaper forutsetter høy dielektrisk styrke (konstant) og lite dielektrisk tap. Type materialer De beste dielektriske materialene tilhører klassen ferroelektrika. Av disse har bariumtitanat, BaTiO3, og blyzirkon-titanat (PZT) opptil 1000 ganger høyere kapasitans per volumenhet enn konvensjonelle dielektriske materialer. På grunn av store endringer i elektrisk motstand ved økende temperatur er visse ferroelektrika velegnet som brytere ved temperaturregulering. Les mer i Store norske leksikon dielektrikum isolator elektrisk strøm